CELEX: 32016R1434
Language: el
Date: 2015-12-14 00:00:00
Title: Κατ' εξουσιοδότηση κανονισμός (ΕΕ) 2016/1434 της Επιτροπής, της 14ης Δεκεμβρίου 2015, για τη διόρθωση του κατ' εξουσιοδότηση κανονισμού (ΕΕ) 2015/63 για τη συμπλήρωση της οδηγίας 2014/59/ΕΕ του Ευρωπαϊκού Κοινοβουλίου και του Συμβουλίου όσον αφορά τις εκ των προτέρων συνεισφορές σε χρηματοδοτικές ρυθμίσεις εξυγίανσης

30.8.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 233/1
               
            ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2016/1434 ΤΗΣ ΕΠΙΤΡΟΠΉΣ
      της 14ης Δεκεμβρίου 2015
      για τη διόρθωση του κατ' εξουσιοδότηση κανονισμού (ΕΕ) 2015/63 για τη συμπλήρωση της οδηγίας 2014/59/ΕΕ του Ευρωπαϊκού Κοινοβουλίου και του Συμβουλίου όσον αφορά τις εκ των προτέρων συνεισφορές σε χρηματοδοτικές ρυθμίσεις εξυγίανσης
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη την οδηγία 2014/59/ΕΕ του Ευρωπαϊκού Συμβουλίου και του Κοινοβουλίου, της 15ης Μαΐου 2014, για τη θέσπιση πλαισίου για την ανάκαμψη και την εξυγίανση πιστωτικών ιδρυμάτων και επιχειρήσεων επενδύσεων και για την τροποποίηση της οδηγίας 82/891/ΕΟΚ του Συμβουλίου, και των οδηγιών 2001/24/ΕΚ, 2002/47/ΕΚ, 2004/25/ΕΚ, 2005/56/ΕΚ, 2007/36/ΕΚ, 2011/35/ΕΕ, 2012/30/ΕΕ και 2013/36/ΕΕ, καθώς και των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 1093/2010 και (ΕΕ) αριθ. 648/2012 (1), και ιδίως το άρθρο 103 παράγραφοι 7 και 8,
      Εκτιμώντας τα ακόλουθα:
      
                  (1)
               
               
                  Εμφανίζονται ορισμένα σφάλματα σε όλες τις γλωσσικές εκδόσεις του κειμένου του άρθρου 5 παράγραφος 1 στοιχείο στ) και παράγραφος 3, του άρθρου 6 παράγραφος 9, του άρθρου 12 παράγραφος 1, του άρθρου 14 παράγραφος 1 και του άρθρου 20 παράγραφοι 1 και 5 του κατ' εξουσιοδότηση κανονισμού (ΕΕ) 2015/63 της Επιτροπής (2).
               
            
                  (2)
               
               
                  Το άρθρο 5 παράγραφος 1 στοιχείο στ) του κατ' εξουσιοδότηση κανονισμού (ΕΕ) 2015/63 περιέχει εσφαλμένα τη λέξη «αρχικής», περιορίζοντας έτσι το πεδίο εφαρμογής της εξαίρεσης όσον αφορά τις υποχρεώσεις των αναπτυξιακών τραπεζών. Ο στόχος πολιτικής θα αποσαφηνιστεί με τη διαγραφή της λέξης «αρχικής».
               
            
                  (3)
               
               
                  Στο άρθρο 5 παράγραφος 3 του κατ' εξουσιοδότηση κανονισμού (ΕΕ) 2015/63, η παραπομπή στο άρθρο 429 παράγραφοι 6 και 7 του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου (3) θα πρέπει να επικαιροποιηθεί, ώστε να ληφθούν υπόψη οι τροποποιήσεις που επήλθαν με τον κατ' εξουσιοδότηση κανονισμό (ΕΕ) 2015/62 της Επιτροπής (4). Η παραπομπή θα πρέπει να αντικατασταθεί με παραπομπή στα άρθρα 429, 429α και 429β του κανονισμού (ΕΕ) αριθ. 575/2013.
               
            
                  (4)
               
               
                  Στο άρθρο 14 παράγραφος 1 του κατ' εξουσιοδότηση κανονισμού (ΕΕ) 2015/63 θα πρέπει να διευκρινιστεί ότι πρόκειται για τις τελευταίες εγκεκριμένες ετήσιες οικονομικές καταστάσεις που είναι διαθέσιμες, το αργότερο στις 31 Δεκεμβρίου του έτους που προηγείται της περιόδου συνεισφοράς, και όχι πριν από τις 31 Δεκεμβρίου.
               
            
                  (5)
               
               
                  Το άρθρο 20 παράγραφος 1 περιέχει ένα τυπογραφικό σφάλμα. Η προθεσμία θα πρέπει να ευθυγραμμιστεί με την προθεσμία της παραγράφου 4 του εν λόγω άρθρου και αντικαθίσταται από την 1η Σεπτεμβρίου 2015.
               
            
                  (6)
               
               
                  Το άρθρο 20 παράγραφος 5 χρειάζεται να ευθυγραμμιστεί με το άρθρο 8 παράγραφος 5 του εκτελεστικού κανονισμού (ΕΕ) 2015/81 του Συμβουλίου (5), προκειμένου να διασφαλιστεί συνοχή εντός της εσωτερικής αγοράς και στο δίκαιο της Ένωσης. Ο στόχος πολιτικής αντικατοπτρίζεται στον εκτελεστικό κανονισμό (ΕΕ) 2015/81, αλλά, εκ σφάλματος, όχι και στο άρθρο 20 παράγραφος 5 του κατ' εξουσιοδότηση κανονισμού (ΕΕ) 2015/63.
               
            
                  (7)
               
               
                  Εμφανίζονται επιπλέον ορισμένα σφάλματα στη γερμανική έκδοση του κειμένου του άρθρου 14 παράγραφος 1, του άρθρου 15 παράγραφος 2 και του άρθρου 16 παράγραφος 1 του κατ' εξουσιοδότηση κανονισμού (ΕΕ) 2015/63.
               
            
                  (8)
               
               
                  Ως εκ τούτου, θα πρέπει να διορθωθεί αναλόγως ο κανονισμός (ΕΕ) 2015/63.
               
            
                  (9)
               
               
                  Απαιτείται διόρθωση των σφαλμάτων στον κατ' εξουσιοδότηση κανονισμό (ΕΕ) 2015/63, για να διασφαλιστούν ισότιμοι όροι ανταγωνισμού στην εσωτερική αγορά. Για τον λόγο αυτό, ο παρών διορθωτικός κανονισμός θα πρέπει να εφαρμοστεί αναδρομικά από την 1η Ιανουαρίου 2015,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Ο κατ' εξουσιοδότηση κανονισμός (ΕΕ) 2015/63 διορθώνεται ως εξής:
      
                  1)
               
               
                  Στο άρθρο 5 παράγραφος 1, το στοιχείο στ) αντικαθίσταται από το ακόλουθο κείμενο:
                  
                              «στ)
                           
                           
                              στην περίπτωση των ιδρυμάτων που χορηγούν προνομιακά δάνεια, τις υποχρεώσεις του ενδιάμεσου ιδρύματος έναντι της εκδότριας ή άλλης αναπτυξιακής τράπεζας ή άλλου ενδιάμεσου ιδρύματος και τις υποχρεώσεις της αναπτυξιακής τράπεζας προς τα συνεισφέροντα μέρη της, στον βαθμό που το ποσό των εν λόγω υποχρεώσεων αντιστοιχίζεται με τα προνομιακά δάνεια του εν λόγω ιδρύματος.».
                           
                        
            
                  2)
               
               
                  Στο άρθρο 5 παράγραφος 3, το πρώτο εδάφιο αντικαθίσταται από το ακόλουθο κείμενο:
                  «Για τους σκοπούς του παρόντος τμήματος, το μέσο ετήσιο ποσό, που υπολογίζεται σε τριμηνιαία βάση, των υποχρεώσεων που αναφέρονται στην παράγραφο 1, που απορρέουν από συμβάσεις παραγώγων, αποτιμάται σύμφωνα με τα άρθρα 429, 429α και 429β του κανονισμού (ΕΕ) αριθ. 575/2013.».
               
            
                  3)
               
               
                  Στο άρθρο 6, η παράγραφος 9 αντικαθίσταται από το ακόλουθο κείμενο:
                  «9.   Για τους σκοπούς των παραγράφων 6, 7 και 8, ο προσδιορισμός από την αρχή εξυγίανσης βασίζεται στις αξιολογήσεις που διενεργούνται από τις αρμόδιες αρχές, εφόσον είναι διαθέσιμες.».
               
            
                  4)
               
               
                  Στο άρθρο 12, η παράγραφος 1 αντικαθίσταται από το ακόλουθο κείμενο:
                  «1.   Σε περίπτωση που ένα ίδρυμα είναι νεοεποπτευόμενο ίδρυμα μόνο για ένα μέρος της περιόδου συνεισφοράς, η μερική συνεισφορά καθορίζεται με εφαρμογή της μεθοδολογίας που παρατίθεται στο παρόν τμήμα για το ποσό της ετήσιας συνεισφοράς του, που υπολογίζεται κατά τη διάρκεια της επόμενης περιόδου συνεισφοράς με παραπομπή στον αριθμό των πλήρων μηνών της περιόδου συνεισφοράς για τους οποίους εποπτεύεται το ίδρυμα.».
               
            
                  5)
               
               
                  Στο άρθρο 14, η παράγραφος 1 αντικαθίσταται από το ακόλουθο κείμενο:
                  «1.   Τα ιδρύματα παρέχουν στην αρχή εξυγίανσης τις τελευταίες εγκεκριμένες ετήσιες οικονομικές καταστάσεις που ήταν διαθέσιμες, το αργότερο, στις 31 Δεκεμβρίου του έτους που προηγείται της περιόδου συνεισφοράς, μαζί με τη γνωμοδότηση που υποβάλλεται από τον νόμιμο ελεγκτή ή το ελεγκτικό γραφείο, σύμφωνα με το άρθρο 32 της οδηγίας 2013/34/ΕΕ του Ευρωπαϊκού Κοινοβουλίου και του Συμβουλίου (*).
                  
                     (*)  Οδηγία 2013/34/EE του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις ετήσιες οικονομικές καταστάσεις, τις ενοποιημένες οικονομικές καταστάσεις και συναφείς εκθέσεις επιχειρήσεων ορισμένων μορφών, την τροποποίηση της οδηγίας 2006/43/ΕΚ του Ευρωπαϊκού Κοινοβουλίου και του Συμβουλίου και την κατάργηση των οδηγιών 78/660/ΕΟΚ και 83/349/ΕΟΚ του Συμβουλίου (ΕΕ L 182 της 29.6.2013, σ. 19).»."
						
               
            
                  6)
               
               
                  
                     [Αφορά μόνο την έκδοση στη γερμανική γλώσσα.]
                  
               
            
                  7)
               
               
                  
                     [Αφορά μόνο την έκδοση στη γερμανική γλώσσα.]
                  
               
            
                  8)
               
               
                  Στο άρθρο 20 παράγραφος 1, η τρίτη περίοδος αντικαθίσταται από το ακόλουθο κείμενο:
                  «Το 2015, εφόσον οποιαδήποτε από τις πληροφορίες που απαιτούνται στο άρθρο 16 δεν είναι διαθέσιμες στο σύστημα εγγύησης των καταθέσεων μέχρι την 1η Σεπτεμβρίου, για τους σκοπούς του υπολογισμού του ετήσιου επιπέδου-στόχου που αναφέρεται στο άρθρο 4 παράγραφος 2 ή της βασικής ετήσιας συνεισφοράς εκάστου ιδρύματος που αναφέρεται στο άρθρο 5, κατόπιν κοινοποίησης από το σύστημα εγγύησης καταθέσεων, τα σχετικά πιστωτικά ιδρύματα παρέχουν στις αρχές εξυγίανσης τις εν λόγω πληροφορίες μέχρι την ημερομηνία αυτή.».
               
            
                  9)
               
               
                  Στο άρθρο 20 παράγραφος 5, η πρώτη περίοδος αντικαθίσταται από το ακόλουθο κείμενο:
                  «Με την επιφύλαξη του άρθρου 10 του παρόντος κανονισμού, στη διάρκεια της αρχικής περιόδου που αναφέρεται στο άρθρο 69 παράγραφος 1 του κανονισμού (ΕΕ) αριθ. 806/2014, τα κράτη μέλη μπορούν να επιτρέπουν στα ιδρύματα των οποίων το σύνολο των στοιχείων ενεργητικού δεν υπερβαίνει τα 3 000 000 000 ευρώ να καταβάλλουν κατ' αποκοπή ποσό 50 000 ευρώ για τα πρώτα 300 000 000 ευρώ των συνολικών υποχρεώσεων, αφαιρουμένων των ιδίων κεφαλαίων και των καλυπτόμενων καταθέσεων.».
               
            Άρθρο 2
      Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      Εφαρμόζεται από την 1η Ιανουαρίου 2015.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 14 Δεκεμβρίου 2015.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 173 της 12.6.2014, σ. 190.
      
         (2)  Κατ' εξουσιοδότηση κανονισμός (ΕΕ) 2015/63 της Επιτροπής, της 21ης Οκτωβρίου 2014, για τη συμπλήρωση της οδηγίας 2014/59/ΕΕ του Ευρωπαϊκού Κοινοβουλίου και του Συμβουλίου όσον αφορά τις εκ των προτέρων συνεισφορές σε χρηματοδοτικές ρυθμίσεις εξυγίανσης (ΕΕ L 11 της 17.1.2015, σ. 44).
      
         (3)  Κανονισμός (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (ΕΕ L 176 της 27.6.2013, σ. 1).
      
         (4)  Κατ' εξουσιοδότηση κανονισμός (ΕΕ) 2015/62 της Επιτροπής, της 10ης Οκτωβρίου 2014, για την τροποποίηση του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου όσον αφορά τον δείκτη μόχλευσης (ΕΕ L 11 της 17.1.2015, σ. 37).
      
         (5)  Εκτελεστικός κανονισμός (ΕΕ) 2015/81 του Συμβουλίου, της 19ης Δεκεμβρίου 2014, περί ενιαίων όρων εφαρμογής του κανονισμού (ΕΕ) αριθ. 806/2014 του Ευρωπαϊκού Κοινοβουλίου και του Συμβουλίου όσον αφορά τις εκ των προτέρων εισφορές στο Ενιαίο Ταμείο Εξυγίανσης (ΕΕ L 15 της 22.1.2015, σ. 1).